open-index/open-wikipedia-markdown huggingface dataset:
Colima (Colima)

**Colima** estas la ĉefurbo de la meksika subŝtato Colima kaj samtempe la ĉefurbo de la samnoma komunumo Colima. La urbo situas en la centro-okcidenta parto de Meksiko ĉe la pacifika oceano, ĉirkaŭ 500 kilometroj okcidente de la urbo de Meksiko (aere). La urbo kreskas forte en la lastaj jaroj. Kune kun la komunumoj Villa de Álvarez, Comala, Coquimatlan kaj Cuauhtemoc ĝi formas metropolitenan zonon, kun 294.137 loĝantoj (2005).

eta|maldekstra|250px|Hotel Ceballos en Colima.
eta|maldekstra|250px|Katedralo: Basilica Menor de Colima.
eta|250px|maldekstra|Registara Palaco.
eta|maldekstra|250px|Episkopejo de Colima.

## Geografio 
La urbo estas en la jaro 2005 (lasta popolnombrado de la INEGI) havis  loĝantojn kaj ĝi situas ĉirkaŭ 530 metrojn super la marnivelo.

## Ekonomio 
La urbanoj ĉefe dediĉas sin al la komerco kaj al servoj (administrado; turismo).

## Edukado 
La universitato de Colima estas la plej granda universitato de la provinco Colima. Komence oni instalis la juran kaj kontistan fakultaton. La universitato fondiĝis en je la 16-a de septembro 1940, kiel "Popola Universitato de Colima" (Universidad Popular de Colima). Ekde la 25-a de aŭgusto 1962 ĝi ricevis la sendependecon kaj ĝi fariĝas aŭtonoma de la subŝtata eduka sistemo. Nun ekzistas plej diversaj fakultatoj, kiel ekzemple: arkitekturo, biologio, ekonomio, eksterlandaj lingvoj, juro, kemio, medicino,pedagogio, politikaj sciencoj, scienco.

Kategorio:Urboj de Meksiko
Wiesfleck

**Wiesfleck,** hungare **Újrétfalu**, estas komunumo de Aŭstrio. Ĝi apartenas al la federacia lando Burgenland kaj al la distrikto Oberwart. Komence de la jaro  en la komunumo vivis  loĝantoj. 

## Bazaj informoj 
* Areo: 20 &nbsp;km²
* Alto super marnivelo: 409 m
* Loĝantaro: 1120
* Poŝtkodo: 7423
* Aŭtokodo: OW

## Situo 
Wiesfleck troviĝas sur malebenaĵo, laŭ malgravaj flankovojoj. 

## Historio 
En 1910 vivis en la komunumo 1516 homoj (1333 germanoj, 21 hungaroj, unusola slovako kaj aliaj). Ĝis Traktato de Trianon Újrétfalu aŭ Újrétfalva apartenis al Hungara reĝlando, poste al Aŭstrio, inter 1938-1945 al Germanio. En 2001 vivis en Wiesfleck 1178 homoj (1167 germanoj, 3 kroatoj, unusola hungaro kaj aliaj).

## Vidindaĵo 
* romkatolika preĝejo

## Fontoj 
* germana Vikipedio
* http/adatbazis.mtaki.com
* http/maps.google.com

## Eksteraj ligiloj 
*  ()

Kategorio:Distrikto Oberwart
Kategorio:Komunumoj de Burgenlando
Kukmirn

**Kukmirn,** hungare **Kukmér** estas foira komunumo en Aŭstrio. Ĝi apartenas al la federacia lando Burgenland kaj al la distrikto Güssing. Komence de la jaro  en la komunumo vivis  loĝantoj.

## Situo 
Kukmirn troviĝas laŭ traira flankovojo de Güssing 14 km-ojn. 

## Historio 
En ĉi tiu loko oni trovis feron por fandi. La unua mencio pri la vilaĝo devenis el 1345. En 1910 vivis en la komunumo 3270 homoj (2898 germanoj, 287 kroatoj, 44 hungaroj, 4 slovakoj kaj aliaj). Ĝis Traktato de Trianon Kukmér apartenis al Hungara reĝlando, al Vas (reĝa departemento), al distrikto de Németújvár, poste al Aŭstrio, inter 1938-1945 al Germanio. En 2001 vivis en Kukmirn 2035 homoj (1952 aŭstroj, 27 kroatoj, 14 hungaroj, 3 slovenoj kaj aliaj).

## Vidindaĵo 
* romkatolika baroka preĝejo de 1774

## Fontoj 
* germana, hispana kaj hungara Vikipedioj

## Eksteraj ligiloj 
*  ()

Kategorio:Distrikto Güssing
Kategorio:Komunumoj de Burgenlando
Jubilo

**Jubilo** estas grava kantoformo de la gregoria ĉanto. Temas pri melisma tekstprezentado de riĉa melodio kaj celas plejparte la sentesprimo. Je tiu ripetiĝas certaj tonĉenoj kaj donas al la kanto karakterizajn konturojn.

Jubilo ankaŭ estas ĝojkrio.

## Popola formo de jubilo 
La popola alpa landa muziko kaj popola jubila kanto estas ankaŭ formo de religia jubilo. Ofte la popola formo estas ankaŭ religia forma. La alpa kantisto dankas kaj kantas la alpan benon.

Kategorio:Kantado
Kategorio:Gregoria ĉanto
Ŝtonegoj el Rovniny

**Ŝtonegoj el Rovniny** estas naturmemorindaĵo en statuta urbo Ostrava en areo de ekspoziciejo Nigra herbejo proksime de urba centrejo proklamita en la jaro 1964. Ĝi konsistas el dek eratikaj ŝtonegoj malkovritaj en sablominejo en Hlučín-Rovniny en la jaro 1958, post sia malkovro denove surŝutitaj kaj denove malkovritaj dum rekultivigaj laboroj je ses jaroj pli poste. Ili atestas pri amplekso de glaciigo per kontinenta glaĉero sur teritorio de Ostrava-regiono- El la loko de malkovro la ŝtonegoj estis translokigitaj en la jaro 1965. 

## Eksteraj ligiloj 
* BioLib
* Moraviasilezia regiono 

Kategorio:Moravia Ostrava kaj Přívoz
Kategorio:Nigra herbejo
Kategorio:Naturmemorindaĵoj en Ostrava
Kategorio:Protektitaj areoj en Ostrava baseno
Sankt Michael im Burgenland

**Sankt Michael im Burgenland,** hungare **Pusztaszentmihály** [pustasentmihAj] estas foira komunumo (Aŭstrio) konsistanta el iamaj 3 vilaĝoj en Aŭstrio. Ĝi apartenas al la federacia lando Burgenland kaj al la distrikto Güssing. Komence de la jaro  en la komunumo vivis  loĝantoj.

## Situo 
Sankt Michael im Burgenland troviĝas laŭ rojo, laŭ traira flankovojo, ĉefvojo numero 57 preteriras. Güssing troviĝas 12 km-ojn.

## Historio 
En 1274 *"Scent Mihal"* menciiĝis, sed oni ne scias, ĉu estas ĉi tiu, aŭ alia simila komunumo en la tiama Hungario. En 1605 hajdukoj de Stefano Bocskai bruldetruis la vilaĝon, verŝajne poste neniu loĝis tie, tial aldoniĝis la hungara vorto puszta (=pusto). En 1910 vivis en Pusztaszentmihály 1583 homoj (1438 germanoj, 89 hungaroj, 46 kroatoj kaj aliaj), en Rábort 1031 homoj, (973 germanoj), 51 hungaroj, 4 kroatoj, 2 slovakoj). Ĝis Traktato de Trianon la vilaĝoj apartenis al Hungara reĝlando, al Vas (reĝa departemento), al distrikto de Németújvár, poste al Aŭstrio, inter 1938-1945 al Germanio. En 1971 la proksimaj 3 vilaĝoj aliĝis al Sankt Michael im Burgenland: **Rauchwart im Burgenlad** hungare *Rábort*, **Gamischdorf** hungare *Ganócs* kaj **Schallendorf** *Salafa*. Baldaŭe Gamischdorf eliĝis. La unuigita vilaĝo ricevis la titolon "foira komunumo" en 1977. En 2001 vivis en Sankt Michael im Burgenland 1100 homoj (1055 germanoj, 32 kroatoj, 8 hungaroj, 2 slovenoj kaj aliaj).

## Vidindaĵoj 
* romkatolika baroka preĝejo omaĝe al Sankta Mikaelo de 1778
* memorkolono de elmigrantoj
* statuo pri falintoj

## Komunumoj pri Sankta Mikaelo en Hungara reĝlando
Pro grandeco de la tabulo la ceterajn en Transilvanio vidu: Almásszentmihály!

## Fontoj 
* germana, hispana kaj hungara Vikipedioj
* http/adatbazis.mtaki.com
* http/maps.google.com
* w.vasidigikonyvtar.hu

## Eksteraj ligiloj 
*  ()

Kategorio:Distrikto Güssing
Kategorio:Komunumoj de Burgenlando
Rudi Völler

**Rudi Völler** estas germana eksfutbalisto kaj trejnisto. Li naskiĝis  en Hanau (Hesio), do nun estas -jara. Inter la jaroj 2000 kaj 2004 li estis trejnisto kaj teamestro de la Germana nacia teamo de futbalo. Nun li laboras kiel sporta direktoro de la unua vira teamo de la futbala klubo *Bayer 04 Leverkusen*, kiu ludas en la unua nacia ligo de futbalo en Germanio.

Dum sia sportiste aktiva tempo, la junulo unuafoje ludis en la profesia vira teamo de la klubo *Kickers Offenbach* en 1977, kiel 17-jarulo, kaj post 3 jaroj vokiĝis al la klubo TSV 1860 München en la unua nacia ligo de futbalo. Ekde 1982 li ludis en la unua vira teamo de la klubo *Werder Bremen* kaj samjare ankaŭ debutis en la germana nacia teamo de futbalo. Trifoje dum la sekvaj kvin jaroj la teamo de *Werder Bremen* kun li atingis la duan pozicion en la unua nacia ligo. En 1987 sekvis engaĝiĝo en la itala futbala klubo *Asocio Sporta de Romo* ("AS Romo"). Per tiu teamo li en 1991 atingis la nacian pokalon pri futbalo (itale *Coppa Italia*), kaj en 1992 gajnis en la UEFA-turniro *Pokalo de Pokalvenkintoj* (angle ''Cup Winners' Cup*).

eta|maldekstra|200ra|junie 2009 inter junaj adorantoj
Somere de tiu jaro, li engaĝiĝis en la teamo de la klubo Olympique de Marseille kaj per tiu klubo en 1993 gajnis la pokalon de la Ligo de Ĉampionoj de UEFA. En 1994 li revenis al Germanio, ĝis 1996 ankoraŭ sportis aktive por la klubo *Bayer 04 Leverkusen'', kaj sekve iĝis la sporta direktisto de la klubo (laŭ la stato de 2009 en kontrakto valida ĝis 2012).

En la germana nacia teamo de futbalo li aktive sportis ĝis 1994, kaj en 1990 kun teamo kun li iĝis monda ĉampiono de futbalo. Inter la jaroj 2000 kaj 2004 li estis trejnisto kaj teamestro de la nacia teamo, kiu dum tiu tempo en 2002 atingis la duan pozicion en la Futbala Mondpokalo 2002.

## Eksteraj ligiloj 
* 

Kategorio:Germanaj futbalistoj
Kategorio:Germana nacia teamo de futbalo
Kategorio:Trejnistoj de futbalo
RDX

eta|dekstra|250ra|tri-dimensia modelo de RDXa molekulo

La **RDX** (1,3,5-Trinitro-1,3,5-triazinano aŭ **ciklotrimetilentrinitramino**) estas eksplodaĵo ankaŭ konata sub la nomoj de ***ciklonito*** aŭ ***hekzogeno***.

La *RDX* estas kristala solida blank-kolora kemiaĵo , ordinare uzata en miksaĵo kun aliaj eksplodaĵoj, oleoj aŭ vaksoj. Miksita kun PETN, ĝi estas komponanto de Semtex.
eta|125ra|maldekstra|Formulo de RDX

Tiu tre malstabila kombinaĵo estas rigardita kiel unu el plej detrupovaj el la militistaj eksplodaĵoj.

Ĝia volumena maso estas 1,6 g/cm3 kaj ĝi fandas je 205,5&nbsp;°C (478 °K).

La eksploda rapideco de RDX je volumena maso de 1,76 g/cm3 estas 8&nbsp;750 metroj/sekundo.

Kategorio:Eksplodaĵoj
Etymologiae

**Etymologiae** estas enciklopedio de Isidoro de Sevilo (ĉ. 560 ĝis 636).

eta|Isidoro de Sevilo: Etymologiae (Bazelo: Johann Amerbach 1489)

*Isidoro de Sevilo* (ankaŭ konata kiel *Isidorus Hispalensis*), la „instrumajstro de Hispanio“, publikis ĉ. 623 (630 (?)) la 20-voluman *Etymologiae* (ankaŭ konata kiel *Origines*; kompleta titolo: *Originum seu etymologiarum libri XX*; ankaŭ: *Etymologiarum sive originum libri XX*(?); eo.: *„dudek libroj de la etimologioj aŭ originoj“*). Isidoro provis unuigi per ĉi tiu realleksikono la tutan scion profanan kaj sakralan de sia epoko.

*Etymologiae* orientiĝis laŭ la Sep liberaj artoj, kompletigis ilin tamen per resumaro de la tiam konata mondhistorio. La *„baza libro de la tuta mezepoko“* (E. R. Curtius) estis kompilita el plej variaj modeloj.

eta|Mapo de la okcidenta duonsfero, presaĵo de Günther Zainer, 1472
*Etymologiae* enhavas ankaŭ la plej malnovan mapopresaĵon de la okcidentujo; temas je tio pri mapo de la okcidenta duonsfero, ankoraŭ farita kiel radomapo.

## Eldonaĵoj kaj akcepto 
Dum la mezepoko studentoj uzis ĉi tiun verkon dum jarcentoj kiel normenciklopedio; ĝin unuafoje presis Günther Zainer en 1472 in Aŭgsburgo.

Enhavo:

* Libro 1: Gramatiko
* Libro 2: Retoriko kaj dialektiko
* Libro 3: Matematiko, muziko, astronomio
* Libro 4: Medicino
* Libro 5: Juraj aferoj kaj temposubdivido
* Libro 6: Libroj kaj ekleziaj festoj
* Libro 7: Dio, anĝeloj, sanktuloj
* Libro 8: eklezio, sektoj, religioj
* Libro 9: Lingvoj, popoloj, imperioj
* Libro 10: Vortoj, nomoj, nocioj
* Libro 11: Homo
* Libro 12: Bestoj
* Libro 13: La mondo kaj ĝia disdivido
* Libro 14: La tero kaj ĝia disdivido
* Libro 15: Komuna vivo
* Libro 16: Ŝtonoj kaj metaloj
* Libro 17: Terkultivado
* Libro 18: Milito kaj ludoj,
* Libro 19: Metio
* Libro 20: Uzobjektoj

## Tradukoj 
* Lenelotte Möller (tradukisto): *Die Enzyklopädie des Isidor von Sevilla*. Marixverlag, Wiesbaden 2008, ISBN 978-3865391773.

## Eksteraj ligiloj 
* Latina teksto ĉe Lacus Curtius
* http://www.uni-koeln.de/~ahz26/edition/sisi1.htm

Kategorio:Latinlingva literaturo
Kategorio:Latinlingvaj enciklopedioj
Groto de la lakto

**Groto de la Lakto**, aŭ ankaŭ Sanktejo de la Dipatrina Lakto, aŭ ankaŭ Madono de la Lakto, situas en monteto najbare de Bet-Leĥem en la israela zono, kaj estas religie vizita de katolikoj kaj anoj de diversaj kristanaj eklezioj, kaj eĉ de islamanoj kiuj nutras laŭkoranan simpation al Patrino de Jesuo. Temas pri groto antaŭ kiu estis aneksita eta ŝtona sanktejo.

Laŭ legendo (temas certe pri devota legendo) la Patrino de Jesuo, forfuĝinta el la heroda danĝero mortminacanta kontraŭ la infano Jesuo, rifuĝis en tiu groto por mamnutri la infanon; sed, hazarde, el siaj mamoj falis sur la grotan grundon iuj laktaj gutoj. Tuj la grotaj rokoj ŝanĝis koloron kaj montris signojn de la simpatiiga evento. La legendo, tamen, koloriĝas per diversaj miraklecaj mirindaĵoj.

La kulto, ankaŭ ĉi-kaze, estas *katolika* pro tio ke ĝi, trans la sendokumenta legendeco, adresiĝas al la Dipatrino kaj, lastcele, al la enkarniĝo de la Difilo, kiu havis ĉiujn karnajn (kaj animajn) homajn karakterizojn. Kiel oni povas supozi, tiuj karakterixoj en persono, kredita vere dia, ekskandalis iujn prakristanajn ulojn kiuj preferis imagi Kriston revestita per nurŝajna karna korpo (Docetismo) aŭ bezona esti liberigita el tiu maldia karna korpo (Gnostikismo): la devoteco al la Dipatrino sub la titolo *Madono de la lakto* implicas la konfeson pri la homeco kaj humaneco de Jesuo. La karneco, kiu faras la Difilon noblige simila al la homo, estas dogmo kaj mistero en la kristanaj eklezioj. 

Pri la antikveco de tiu sanktejo, kaj do de tiu devoteca kulto, parolas antikvaj dokumentoj, kiel pulverigitaj fragmentoj de tiu roka groto portitaj de pilgrimuloj revenintaj al Eŭropo kaj donacitaj al eŭropaj sanktejoj, kiel estas memorate en la katedralo de Oviedo (Hispanujo). Signoj de tiu devoteco troviĝas ankaŭ en dokumentoj de la literaturo kaj kulturo de Armenio.

La vizitantoj de tiu sanktejo estas precipe virinoj, kaj geedzaj paroj, ĉe kiuj ankoraŭ ne realiĝis ilia delonge sopirata sonĝo de patr(in)eco. 
 
Nun la sanktejo estas pace zorgata de la Franciskanoj, do anoj de la Katolika Eklezio, kiuj laŭjarcente devis alfronti kontrastojn kun aliaj kristanaj eklezioj kiuj pretendis rajtojn pri tiu groto.

## Eksteraj ligiloj 
* http://www.sacred-destinations.com/israel/bethlehem-milk-grotto.htm

Kategorio:Masakro de la Senpekuloj
Kategorio:Kristanismo en Palestino
Kategorio:Sanktaj lokoj en kristanismo
Kategorio:Romkatolikaj kapeloj
Bühler AR

## Pri la komunumo 
**Bühler** estas komunumo en Kantono Apencelo Ekstera, Svislando. Ĝi havis 1628 loĝantojn je la 31-a de decembro 2008.

## Geografio 
Bühler situas inter Teufen kaj Gais ĉe la bordo de la rivero *Rotbach*, alfluanto de Sitter.

## Najbaraj komunumoj 
La komunumo Bühler limas en nordo al Speicher, en nordoriento al Trogen, en sudoriento al Gais, en sudo al Schlatt-Haslen (AI), kaj en nordokcidento al Teufen.

## Trafiko 
Bühler situas ĉe la mallarĝspura trajnlinio de la Apencelaj Fervojoj de Gais al Altstätten.

## Historio 
La nomo Bühler devenas de *Ullrich Büllershoff*, kiu estis menciita la unua fojon en 1479. Plifrue la vilaĝo nomiĝis *Roten*. La unua dokumenta mencio datas kiel *Roter rod* el la jaro 1420.

Bühler apartenis unue al Trogen kaj poste al Teufen. Post pluraj provoj en la jaro 1723 estis konstruita aparta preĝejo en Bühler, per kio Bühler sendependiĝis kaj fariĝis samtempe propra politika komunumo.

## Vidu ankaŭ 
* Aliaj lokoj kaj personoj kun la nomo Bühler
* Bühler (stacidomo)
* Steigbach (stacidomo)

## Notoj kaj referencoj 
## Bildoj 

Dosiero:Buehler Kafejo Alpstein 031.JPG|Kafejo Alpstein en Bühler
Dosiero:Buehler komunuma domo 033.JPG|Komunuma domo
Dosiero:Buehler Friede und Eintracht.jpg|Paco kaj harmonio, la slogano de Bühler super la pordoj de enirejo en Bühler
Dosiero:Buehler stacidomo 030.JPG|Stacidomo de Bühler

## Eksteraj ligiloj 
* Oficiala retejo de la komunumo Bühler
* Bühler en la Historia Leksikono de Svislando
Jean Bart

***Jean Bart** (1650 - 1702) estis dunkirka korsaro.

***Jean Bart** (naskita en 1961) estas svisa franclingva kantisto.

* Tiun nomon oni donis al pluraj ŝipoj, inter ili kirasŝipo kaj kontraŭ-aviadila fregato.
Jean Bart la korsaro

dekstra|250px|eta|Statuo honore Jean Bart en la placo Jean Bart en Dunkerque. Kreita de David d'Angers en 1845
eta|250px|La Loko Jean Bart en la centro de Dunkerque
**Jean Bart**, de sia vera nomo: *Jan Baert* (prononcu [Jan Bart], laŭ la flandra prononco en tiama Dunkirko), naskiĝis la 21-a de oktobro 1650 en Dunkerque, mortis la 27-a de aprilo 1702 en Dunkerque. Tiu dunkerka korsaro famkonatiĝis per siaj agoj dum la militoj de Ludoviko la 14a, por kiu li laboris.

Jean Bart estis nobeligata de Ludoviko la 14a en 1694.

Kategorio:Homoj de la 17-a jarcento
Kategorio:Francaj militistoj
Kategorio:Naskiĝintoj en 1651
Anders Dahl

**Andreas Anders Dahl** (naskiĝis la  en Varnhem, Svedio; mortis la  en Åbo, hodiaŭ Turku, Finnlando) estis sveda botanikisto kaj kuracisto.
Lia oficiala botanika aŭtora mallongigo estas "Dahl.".

## Verkoj 
* *Observationes botanicae circa systema vegetabilium divi a Linne Gottingae 1784 editum, quibus accedit justae in manes Linneanos pietatis specimen*. 1787
* *Horologium Florae*. In: *Ny Journal uti Hushållningen*. 1790

## Ligiloj 
* 
* http://www2.nrm.se/fbo/hist/dahl/anddahl.html.en  

Kategorio:Botanikistoj
Kategorio:Svedoj
Kategorio:Universitato de Upsalo
Kafmuelilo

eta|dekstra|200px|Mana kafmuelilo

**Kafmuelilo** estas aparato por pecetigi aŭ pulvorigi la kafgrajnojn.

La kutima mana mekanika kafmuelilo konsistas el du muelŝtonoj, inter kiuj interspacon oni povas ŝanĝi per speciala ŝraŭbo. Ju pli ŝraŭbita estas la ŝraŭbo, des pli malgranda estas interspaco inter la muelŝtonoj kaj des pli subtila estas muelaĵo. La grajnojn oni enŝutas tra la funelo inter la du muelŝtonoj, el kiuj unu estas firme fiksita, kaj la dua turniĝas pere de tenilo.

En aŭtomataj kafmueliloj plej ofte aplikiĝas du manieroj de muelo de la grajnoj: pere de tranĉiloj kaj pere de muelŝtonoj. Pluraj kafamantoj asertas ke plej bonan kafon oni povas prepari nur el la grajnoj, muelitaj en mana mekanika kafmuelilo, ĉar dum malrapida muelado la grajnoj ne varmiĝas tiom ege kiom en elektra kafmuelilo kaj ne karbiĝas.

eta|dekstra|200px|Elektra kafmuelilo

La elektraj kafmueliloj, en kiuj anstataŭ muelŝtonoj aplikiĝas tranĉiloj, funkcias laŭ la principo de miksaparato. La grajnoj en ili dispeciĝas per rapide turnanta tranĉil-helico. La elektrokafmuelilo havas du ĉelojn, el kiuj en unu estas instalita elektromotoro, kaj en la alia estas bovlo por enŝuti la grajnojn kun fiksita ĉe la fundo tranĉil-surmetaĵo. En la bovlon oni enŝutas la grajnojn kaj poste muelas ilin depende de necesa grado de la muelo. Tiu maniero de la muelo ne garantias ĝian egalmezurecon, karbigas parton de la grajnoj kaj kutime estas uzata nur en hejmaj kuirejoj.

Sendepende de speco, la kafmuelilon ĉiam necesas purigi disde eroj de antaŭa kafo, kiu, oksidiĝinte, povas malbonigi guston de nova porcio.

## Vidu ankaŭ 
* Kafo
* Muelilo

Kategorio:Kuiriloj
Kategorio:Kafo
Güttenbach

**Güttenbach,** kroate **Pinkovac,** hungare **Pinkóc,** estas komunumo en Aŭstrio. Ĝi apartenas al la federacia lando Burgenland kaj al la distrikto Güssing. Komence de la jaro  en la komunumo vivis  loĝantoj.

## Situo 
Güttenbach troviĝas laŭ malgravaj flankovojoj. Güssing troviĝas 12 km-ojn.

## Historio 
Arkeologoj trovis tie tombon el la ferepoko. La loko estis trovejo de fero por gisado. Ŝajne la hungara vilaĝo **Újfalu** senhomiĝis, post la mezepoko rifuĝintaj kroatoj refondis la vilaĝon. La loknomo estas kroata vorto: homo ĉe Pinka. Pinka estas nomo de rojo. En 1910 vivis en la komunumo 1002 homoj (852 kroatoj, 108 hungaroj, 42 germanoj). Ĝis Traktato de Trianon Pinkóc apartenis al Hungara reĝlando, al Vas (reĝa departemento), al distrikto de Németújvár, poste al Aŭstrio, inter 1938-1945 al Germanio. En 2001 vivis en Güttenbach 1026 homoj (820 kroatoj, 187 germanoj, 14 hungaroj,  kaj aliaj).

## Vidindaĵoj 
* romkatolika preĝejo
* moderna kapelo
* kastelo el la 19-a jarcento

## Famuloj 
En la iama Pinkóc naskiĝis hungara arkitekto Valér Mende.

## Ĝemelkomunumoj 
*  Malinska, Kroatio
*  Szentpéterfa, Hungario
 
## Fontoj 
* germana kaj hungara vikipedioj

## Eksteraj ligiloj 
*  ()

Kategorio:Distrikto Güssing
Kategorio:Komunumoj de Burgenlando
Strem

**Strem,** hungare **Strém** estas foira komunumo en Aŭstrio. Ĝi apartenas al la federacia lando Burgenland kaj al la distrikto Güssing. Komence de la jaro  en la komunumo vivis  loĝantoj.

## Situo 
Strem troviĝas laŭ ĉefvojo numero 56 laŭ la hungara landlimo, kontraŭe estas Pinkamindszent. 

## Historio 
En 1910 vivis en la komunumo 1383 homoj (1186 germanoj, 121 kroatoj, 76 hungaroj). Ĝis Traktato de Trianon Strém apartenis al Hungara reĝlando, al Vas (reĝa departemento), al distrikto de Németújvár, poste al Aŭstrio, inter 1938-1945 al Germanio. En 2001 vivis en Strem 949 homoj (922 germanoj, 18 hungaroj, 9 kroatoj). Ĝis 2008 estis tie limpasejo, poste ambaŭ landoj apartenas al interna zono de Schengen, sekve la limo estas ie ajn trairebla senkontrole.

## Fontoj 
* germana Vikipedio
* http/adatbazis.mtaki.com
* http/maps.google.com

## Eksteraj ligiloj 
*  ()

Kategorio:Distrikto Güssing
Kategorio:Komunumoj de Burgenlando
Stegersbach

**Stegersbach,** hungare **Szentelek** [sentelek] estas foira komunumo (Aŭstrio) kaj banloko en Aŭstrio. Ĝi apartenas al la federacia lando Burgenland kaj al la distrikto Güssing. Komence de la jaro  en la komunumo vivis  loĝantoj.

## Situo 
Stegersbach troviĝas laŭ rojo, laŭ ĉefvojo numero 57. Güssing troviĝas je 18 km-oj.

## Historio 
La unua mencio devenis el 1289. En 1588 grafo Batthyány [batjAnji] konstruis kastelon. En 1910 vivis en la komunumo 2801 homoj (1765 germanoj, 846 kroatoj, 102 hungaroj kaj aliaj). Ĝis Traktato de Trianon Szentelek apartenis al Hungara reĝlando, al Vas (reĝa departemento), al distrikto de Németújvár, poste al Aŭstrio, inter 1938-1945 al Germanio. En 2001 vivis en Stegersbach 2380 homoj (2174 germanoj, 68 kroatoj, 35 hungaroj, 19 ciganoj, 5 slovenoj, 3 slovakoj kaj aliaj).

## Vidindaĵoj 
* romkatolika baroka paroĥa preĝejo omaĝe al Sankta Egidio de 1753
* kastelo, en 1756 pligrandiĝis
* banejo
* golfejo

## Fontoj 
* germana kaj hungara Vikipedioj
* http://adatbazis.mtaki.com
* http://maps.google.com

## Eksteraj ligiloj 
*  ()

Kategorio:Distrikto Güssing
Kategorio:Komunumoj de Burgenlando
Kategorio:Banlokoj
Großmürbisch

**Großmürbisch** [grosmurbiŝ], kroate **Veliki Medveš,** hungare **Alsómedves** [alŝOmedveŝ], estas komunumo en Aŭstrio. Ĝi apartenas al la federacia lando Burgenland kaj al la distrikto Güssing. Komence de la jaro  en la komunumo vivis  loĝantoj. Parto de la vilaĝo estas Kleinmürbisch.

## Situo 
Großmürbisch troviĝas laŭ traira flankovojo, laŭ la hungara landlimo (kontraŭe Rönök troviĝas). 

## Historio 
Post la mezepoko rifuĝintaj kroatoj alvenis. En 1910 vivis en la komunumo 628 homoj (332 kroatoj, 292 germanoj kaj 3 hungaroj). Ĝis Traktato de Trianon Alsómedves apartenis al Hungara reĝlando, al Vas (reĝa departemento), al distrikto de Németújvár, poste al Aŭstrio, inter 1938-1945 al Nazia Germanio. En 2001 vivis en Großmürbisch 274 homoj (264 germanoj, 7 hungaroj kaj 3 kroatoj).

## Vidu ankaŭ
* Nemesmedves

## Fontoj 
* germana Vikipedio
* http/adatbazis.mtaki.com
* http/maps.google.com

## Eksteraj ligiloj 
*  ()

Kategorio:Distrikto Güssing
Kategorio:Komunumoj de Burgenlando
Bildein

**Bildein,** hungare **Beled**, estas komunumo en Aŭstrio, en federacia lando Burgenlando, en la distrikto Güssing. Komence de la jaro  en la komunumo vivis  loĝantoj.

## Situo 
Bildein troviĝas laŭ negrava flankovojo, laŭ la hungara landlimo, kontraŭe Ják situas.

## Historio 
En 1910 vivis en la komunumo 818 homoj (739 germanoj, 64 hungaroj, 15 kroatoj). Ĝis Traktato de Trianon Beled apartenis al Hungara reĝlando, al Vas (reĝa departemento), poste al Aŭstrio, inter 1938-1945 al Germanio. En 2001 vivis en Bildein 373 homoj (353 germanoj, 16 hungaroj, 4 kroatoj).

## Vidindaĵoj 
* romkatolika preĝejo
* muzeo

## Fontoj 
* germana Vikipedio

Kategorio:Komunumoj de Burgenlando
Aldea Moret

**Aldea Moret**. Antikva municipo de la provinco de Cáceres, Hispanio, situa je 2 km de la centro de la urbo de Cáceres kaj aktuale integrita ene de la urba kerno de tiu, je alto de ĉirkaŭ 465 m super marnivelo kaj ĉe la deklivo de monteto "Cerro de Cabeza Rubia" (516 m super marnivelo); la populacion januare de 2006 oni ĉirkaŭkalkulis je iom pli da 8.000 loĝantoj.

## Historio 
Naskiĝis meze de la 19a jarcento post la malkaŝo de la fosforito, mineralo riĉa en fosforo en 1864 fare de la policano Francisco Lorenzo kaj de Diego Bibiano González, kiuj trovis blankan ŝtonon en la okcidenta deklivo de la monteto de Cabeza Rubia, kiu fakte estis kalkofosfato enhavante riĉon de 62%.

Aldea Moret ricevis sian nomon pro Segismundo Moret y Prendergast (politikisto de la liberala partio kiu estis sesfoje ministro kun Sagasta kaj iĝis trifoje Ĉefministro, kiu sukcesis pro sia influo ke la planata fervojo atingu la buŝon de minejo, per kio la fosforito povis esti distribuita al la tuta lando. Tiu mineja setlejo poste iĝos vilaĝo kaj nun estas kvartalo de Cáceres.

Kategorio:Cáceres
Kategorio:Ekstremaduro
Valdesalor

**Valdesalor** (signife Valo de la rivero Salor) estas submunicipo de la urbo de Cáceres, Hispanio, kreita laŭ la planoj de koloniigo de post la duono de la 20a jarcento simila al tiu kiu funkciis en la apuda Provinco de Badajoz en 1963. Ĝi situas sude de la urbo kaj ĉe la nacia ŝoseo N-630 kaj la aŭtoŝoseo A-66, kiuj ligas nordon kaj sudon de la okcidento de Hispanio, nome Ruta de la Plata. Estas ankaŭ fervoja stacio je 5 km. Krome la linio 4 de urba buso de Cáceres haltas tie kvinfoje tage. 

La populacio estas de 597 loĝantoj, 298 viroj kaj 299 virinoj (2008).

Plej proksima interesaĵo estas akvorezervejo farita ĉe la rivero Salor, kio estas celo de fiŝkaptistoj kaj someraj banantoj. Krome pilgrimantoj trapasas la lokon kiam ili faras la piediradon laŭ la Jakoba Vojo. Ĉirkaŭe estas monumentoj de romia deveno, restaĵoj de romia ŝtonŝoseo ktp.

Kategorio:Cáceres
Kategorio:Ekstremaduro
Rincón de Ballesteros

dekstra|eta|250ra|Satelita foto de la zono

**Rincón de Ballesteros** (laŭvorte Angulo de arbalestistoj) estas submunicipo de Cáceres, Hispanio, kiu situas je 39 km sude de la urbo, inter la provincaj limoj de Cáceres kaj Badajoz. Ĝi estas sur deklivo de la montaro *Sierra de San Pedro* kiu preskaŭ faras limon inter la du provincoj de la regiono Ekstremaduro. Temas pri eta vilaĝo kiu havas 219 censitajn loĝantojn en 2006 kaj realan populacion de nur iom pli da 150.

## Ekonomio 
La vilaĝo estis kreita laŭ la planoj de koloniigo de post la duono de la 20a jarcento simila al tiu kiu funkciis en la apuda Provinco de Badajoz en 1952. Ties riĉo estas, krom agrikulturo, en la elkolektado de korko, bredado de iberaj porkoj pere de anzinoglanoj (la plej bonkvalitaj), kaj en la organizado de sesioj de ĉaso kaj malgranda kaj granda.

Kategorio:Cáceres
Kategorio:Ekstremaduro
WOMAD

**WOMAD** estas sigloj kiuj korespondas al **"World Of Music, Arts & Dance"** (Mondo de Muziko, arto kaj Danco): festivalo organizita de la tutmonda organizaĵo WOMAD kiu inkludas popolan muzikon, etnan muzikon, metiarton kaj aliajn distrajn aktivaĵojn. Oni celebras en la urboj de Cáceres ekde 1992 kaj de Las Palmas de Gran Canaria ekde 1994 en Hispanio, en Taormina en Italio, en Charlton Park en Britio, krom en Aŭstralio kaj Novzelando; ĝi ankaŭ funkciis en aliaj landoj laŭ la jaroj. La ideo de tiu festivalo kiu celas kunfandigon de la muzikoj kaj artoj de la plej diversaj kulturoj kaj kontinentoj devenas el la agado de la brita kantisto Peter Gabriel kaj ties fondaĵo kreiĝis en 1983. Krom la organizado de festivaloj, la fondaĵo eldonas muzikon, librojn, entreprenas kontraŭrasisman agadon.

[600ra|eta|centre|Panoramo de la granda placo de Cáceres dum la celebro de [WOMAD 2009]]

Kategorio:Festivaloj
Adrien-Henri de Jussieu

**Adrien Henri Laurent de Jussieu** (n. 23-a de decembro 1797 en Paris; m. 29-a de junio 1853 ebd.) estis franca botanikisto.

Lia oficiala botanika aŭtora mallongigo estas "A.Juss..".
Li estis la filio de Antoine Laurent de Jussieu, kiu al li donis en 1826 la estrarecon de *Jardin des Plantes* (Ĝardeno de la Plantoj).

## Fonto 
* http://www.1911encyclopedia.org/De_Jussieu en la 11. ed. de Encyclopædia Britannica

## Eksteraj ligiloj 
* 

Kategorio:Botanikistoj
Kategorio:Francaj botanikistoj
Ĥorallibro

**Ĥorallibro** entenas kolekton de ĉantoj destinitaj por liturgia uzo. Por la diversaj diservoj kaj okazoj en la Romkatolika Eklezio ekzistas variaj ĥorallibroj.

La plej gravaj estas:

* Graduale Simplex, Solesmes (1967)
* Graduale Romanum, Solesmes (1973)
* Graduale Triplex, Solesmes (1979)
* Liber Hymnarius, Solesmes (1983)

Al la pli antikvaj libroj (ekster uzo) apartenas:
* Liber Usualis, Solesmes (1896 ff.)
* Graduel Neumé, Solesmes (1969)

Kategorio:Gregoria ĉanto
Kategorio:Muzika literaturo
Kvadratnotacio

eta|180px|Kvadratneŭmoj
[eta|Komenco de *Kyrie* en la notoboldo de [Liber Usualis]]
**Kvadratnotacio** estas en la historio de la notacio la lasta evolugrado de la neŭmoj antaŭ la enkonduko de la modalnotacio. Sian nomon ĝi ricevis pro la prefere kvadrata formo de la notosignoj. En iomete modernigita versio oni uzas ilin ankoraŭ nuntempe en katolika liturgio.

La *romajn ĥoralneŭmojn*, nuntempe en la eklezia muziko disvastigitaj, oni normigis dum la 19-a jarcento laŭ la modelo de la kvadratneŭmoj kutimaj ekde la fino de la 12-a jarcento (kiel troveblaj ekz. en la ĉi-prezentata ĉantmanskribaĵo de Jena). En modernaj liturgiaj ĥorallibroj oni konscie uzas la malnovan notacion.

## Vidu ankaŭ 
* Notacio

Kategorio:Gregoria ĉanto
Kategorio:Muzika notacio
Kategorio:Neŭmo
Ida (Bernicia)

**Ida** (kromnomata la "flamportanto", m. 559) estis verŝajne la unua reĝo de la anglosaksa regno Bernicia.

Laŭ la anglosaksa kroniko li estis filo de Eoppa, nepo de Esa kaj pranepo de Ingwy. Lia edzino nomiĝis Bearnoch. Li estis englo, kaj alteriĝis en Anglion ĉe Flamborough. Li estigis sian bazon ĉe Bamburgh. Dum sia vivo la regno ne etendiĝis malproksimen de la marbordo.

Ida kaj Beornach havis almenaŭ ok filojn:
* Glappa, reĝo de Bernicia de 559 al 560
* Adda, reĝo de Bernicia de 560 al 568
* Aethelric, reĝo de Bernicia de 568 al 572 (kiu etendis la regnon okcidenten)
* Theodriĉ, reĝo de Bernicia de 572 al 579
* Frithuwald, reĝo de Bernicia de 579 al ĉirkaŭ 585
* Hussa, reĝo de Bernicia de ĉirkaŭ 585 al 592
* Ogg
* Alric

Kategorio:Anglosaksoj
Kategorio:Reĝoj de Bernicia
Kategorio:Mortintoj en 559
Subsurfaca tramo

eta|250ra|Tramaro de Tatra T3 en subtera stacio en Volgogrado
**Subsurfaca tramo** estas koncepto de tramreto, kiu estas kondukita en subtero. Diference de metroo ne temas pri izolita transportsistemo, sed la tramvojoj estas kunigitaj kun la normala surtera tramreto kaj veturas sur ili la kutimaj tramoj. La alia tipo de la subsurfaca tramo povas esti rapidtramo, kiu havas segregitan tramvojon, kiu povas konduki ankaŭ en la subterejo.

Avantaĝo de la subsurfaca tramo rilate al la metroo estas pli rapida kaj malpli kosta konstruado, ĉar ne estas bezone konstrui tute novan subtenan infrastrukturon (depoj, manipulaciaj tramvojoj) nek havigi novan tramparkon. Plua avantaĝo estas atingebleco de la reto ankaŭ en periferioj kaj ebleco de vojaĝado sen ŝanĝado de vojaĝoj inter metroo kaj surteraj transportaj rimedoj.

Ĉefa malavantaĝo de la subsurfaca tramo estas transportado de nereguleco el la surfaca trafiko ankaŭ en la tunelajn sektorojn.

## Apero 
* Antverpeno
* Krivoj Rog (Ukrainio)
* Karlsruhe (Germanio)
* Volgogrado (Rusio)
* kelkaj sektoroj de rapidtramaj tramvojoj en Usono (ekz. en Los Angeles, Pittsburgh, San Francisco, ktp.)

## Rilataj temoj 
* Tramo
* Rapidtramo
* Tramtransporto en Volgogrado

Kategorio:Tramtransporto
Rapidtramo

[eta|maldekstra|Rapidtramo en [Portland, Usono]]
[eta|Origine fervoja haltejo en [Sale ĉe Manchester, estis aldonitaj nur troleoj kaj ŝanĝiĝis informsistemo. La peronoj plu estas altaj fervojaj, la samaj devis esti konstruitaj ankaŭ sur la tramvojo iranta tra strato en la centrejo.]]
[eta|Tramaro de veturiloj [Tatra T6A5 sur rapidtramo en Košice]]
[eta|Rapidtramo en [St. Louis, Usono]]
**Rapidtramo** (alinome **malpeza (urba) fervojo**) estas formo de tramtransporto kun komplete apartigita tramvojo, kiu uzas malpli masivan ekipaĵaron kaj infrastrukturon ol metroo, sed male pli pezajn, pli rapidajn kaj pli longajn trajnojn ol la kutimaj tramoj. Fakte la rapidtramo estas alternativo al la metroo tie, kie la metro ne taŭgas aŭ pro financaj kaŭzoj aŭ aliaj motivoj. Diference de la enstrata tramo la tramvojo de la rapidtramo havas kun la ŝosea transporto sole malsamnivelajn kruciĝojn, eventuale la transveturejojn ekipitajn per lumsignaloj aŭ avertaj krucoj kiel klasika fervojo. La rapidtramo akiras elektran energion, same kiel tramoj, el troleoj aŭ pantografoj. La peronoj povas esti aranĝitaj laŭ pluraj manieroj. Kelkaj sistemoj, ekz. en Los Angeles, en Manchester aŭ en Manila uzas – same kiel metroo – altajn peronajn edrojn, tio signifas ke la perono estas en alteco de 900 mm, same kiel planko de la tramo. Danke al tio la en- kaj eltramiĝado de la vojaĝantoj estas tre facila.

Plej multe la rapidtramo estas disvastigita en Usono sub la nomo *light rail*, la plej uzata poste en Los Angeles, Boston, Portland kaj en San Diego. Krom Usono la rapidtramo estas trafikata ekz. en Manila sur Filipinoj kaj en multaj urboj de Azio. En UR la rapidtramoj eluzas ofte eksajn fervojojn, inkluzive de iliaj stacidomoj (Manchester, Birmingham, Nottingham).

## Komparo kun aliaj transportaj rimedoj 
[eta|Ĉeĥa rapidtramo [Tatra RT8D5 en Manila, Filipinoj]]

### Diferencoj rilate al metroo 
* malpli granda kapacito
* malpli alta rapideco
* pli malpezaj, li mallongaj kaj pli mallarĝaj veturiloj
* fonto de energio el troleoj
* kontraŭe al metroo la rapidtramo povas esti kondukita ankaŭ sur ŝoseo

### Diferencoj rilate al tramo 
* pli granda kapacito
* pli alta rapideco
* pli pezaj, pli longaj kaj pli larĝaj veturiloj
* la rapidtramo ne estas kondukita en normala trafiko, ĝi havas segregitan tramvojon
* pli karakterize pli grandaj distancoj inter stacioj/haltejoj
* kutime specialaj tarifaj kondiĉoj

## Vidu ankaŭ 
* Tramo
* Tramtrajno (trajntramo)
* Metroo
* Tram-metroo
* Tramtransporto
* Subsurfaca tramo

## Eksteraj ligiloj 
*  Ĉio pri la amasa rela transporto en Usono 

Kategorio:Tramtransporto
Kategorio:Fervojoj laŭ konstruo
Kategorio:Ĉeurbaj fervojoj
Teodoro de Tarso

**Teodoro de Tarso** (n. 602, m. la 19-an de septembro 690) estis ĉefepiskopo de Canterbury, Anglio, kiu iniciatis gravajn reformojn de la anglosaksa eklezio. Li estis kultata kiel sanktulo.

## Frua vivo 
Teodoro naskiĝis en Tarsus (Kilikio) dum epoko, kiam okazis katastrofa militado inter la Bizanca imperio kaj Persio, kiu kaptis Tarsus kiam Teodoro havis 11 aŭ 12 jarojn. Teodoro poste studis ĉe Konstantinopolo antaŭ ol iri al Romo, kie li vivis en monaĥejo de grekaj monaĥoj.

## Ĉefepiskopo de Canterbury 
En 664 la reĝoj de Northumbria kaj Kent nomumis Wighard ĉefepiskopo de Canterbury; li iris al Romo por ke la papo konfirmu la enposteniĝon, sed mortis antaŭ tio povis okazi. Tio donis al la papo la oportunon elekti sekvanton, kaj li nomumis Teodoron pro rekomendo de Adriano de Canterbury, kiu poste iĝis abato de Abatejo Sankta Aŭgusteno (Canterbury). Teodoro estis konsekrata ĉe Romo la 26-an de marto 668, kaj vojaĝis al Anglio kune kun Adriano: ili alteriĝis la 27-an de majo 669.

Teodoro ekzamenis ekleziajn aferojn en Anglio. Li nomumis episkopojn por vakaj diocezoj kaj en 673 okazigis sinodon ĉe Hertford. kie oni pridiskutis la celebron de pasko, la rajtojn de episkopoj, la problemon de monaĥoj, kiuj vagadis de monaĥejo al monaĥejo, la regulojn pri parenceco kaj edziĝo, kaj aliajn aferojn. Li proponis dividi la diocezon de Jorko en plurajn diocezojn, kaj tio estigis disputon kun Sankta Wilfrid, episkopo de Jorko, kiu akre defendis siajn rajtojn. La disputo daŭris ĝis 686 aŭ 687. Pliaj sinodoj okazis ĉirkaŭ 679 kaj en 684.

En 679 Aelfwine, reĝo de Deira, mortis dum batalo inter Northumbria kaj Mercia: per la interveno de Teodoro sekvis pacakordo, per kiu Aethelred la 1-a, reĝo de Mercia, pagis la kutiman monpunon pro la morto de Aelfwine (sed gajnis Lindsey).

Teodoro kaj Adriano de Canterbury fondis lernejon ĉe Canterbury, kiu altiris multajn studentojn. Teodoro mem instruis tie. Lastatempe oni eltrovis libron de notoj fare de studentoj pri la komentarioj de Teodoro rilate la biblion.

Li mortis en 690 kaj entombiĝis en Abatejo Sankta Aŭgusteno (Canterbury).

Kategorio:Ĉefepiskopoj de Canterbury
Kategorio:Sanktuloj
George Takei

**Hosato TAKEI** (japane **武井 穂郷**, *Takei hosato*; naskita la  en Losanĝeleso) estas usona aktoro, reĝisoro, verkisto, kaj homrajta aktivulo, plej konata pro sia rolado kiel Hikaru Sulu, stiristo de stelŝipo Enterprise en la televida drama serio "Star Trek". Li ludis la rolon de Sulu ankaŭ en ses kinofilmoj kaj en unu programero de la posta serio "Star Trek: Voyager".eta|Takei en Florido en 2015

## Referencoj 
## Eksteraj ligiloj 
* Retejo de George Takei 
* Facebook-paĝo de George Takei 

Kategorio:Usonaj aktoroj
Kategorio:Usonaj GLAT-aktivuloj
James Doohan

**James Montgomery Doohan** (1920 - 2005) estis kanada aktoro kaj voĉaktoro plej konata por sia rolo kiel Montgomery Scott en la televida kaj filmaj serioj Star Trek.
[eta|maldekstre|300px|*James Doohan* kiel [Montgomery Scott en epizodo de 1967 el la televida serio Star Trek]]

## Vivo 
Dohan militservis ĉe kanada armeo kiel infanteria soldato kaj kiel piloto. Li batalis en Eŭropo dum 2-a Mondmilito, inkluzive partoprenis la invadon de Normandio dum D-Tago, en kiu li estis vundita.

Post la milito, li havis ampleksan sperton agante en radio kaj televido, kio kondukis al lia rolo kiel Scotty. Li aperis, interalie en televidserioj *The Twilight Zone*, *GE True*, *Hazel*, *The Outer Limits*, *The Fugitive*, *Bewitched*, *The Man from U.N.C.L.E.* kaj *Bonanza*.

Post la nuligo de la origina serio de Star Trek, Doohan limigite sukcesis trovi aliajn rolojn; li revenis por ludi la karakteron en la *Star Trek: The Animated Series* kaj la filmoj de Star Trek. Li ankaŭ aperis dum 1970-aj jaroj en epizodoj de *Fantasy Island*, *Daniel Boone* kaj *Magnum, P.I.* kaj filmoj *Pretty Maids All in a Row* produktita de Gene Roddenberry kaj *Man in the Wilderness* (1971).

Kategorio:Aktoroj de Star Trek
Stela Vojaĝo: La Sekva Generacio

***Star Trek: The Next Generation*** (Esperante: *Stela Vojaĝo: La Sekva Generacio*) estis usona televida serio el la scienc-fikcia universo de la filmaro Star Trek, kiu produktiĝis inter la jaroj 1987 kaj 1994.

## Ĉefaj roluloj 
* *Patrick Stewart* kiel kapitano *Jean-Luc Picard*
* *Jonathan Frakes* kiel komandisto *William T. Riker*
* *Brent Spiner* kiel leŭtenanto komandisto *Data*
* *LeVar Burton* kiel leŭtenanto komandisto *Geordi La Forge*
* *Michael Dorn* kiel leŭtenanto *Worf*
* *Gates McFadden* kiel doktoro *Beverly Crusher* (1-a, 3-a ĝis 7-a sezonoj)
* *Marina Sirtis* kiel konsilisto *Deanna Troi*
* *Wil Wheaton* kiel kadeto *Wesley Crusher* (ĝis epizodo 83, poste en unuopaj epizodoj)
* *Denise Crosby* kiel leŭtenanto *Tasha Yar* (nur 1-a sezono)

## Enhavo 
La serio temigas eventojn en fikcia estonto de la 24-a jarcento, pli-malpli cent jarojn post la eventoj de la origina serio (konkrete la eventoj de la filmo okazu inter la jaroj 2364 kaj 2370). Kiel en la unua televida serio prezentiĝas la aventuroj de stelŝipoj kun la nomo "Enterprise", kiu esploras ĝis nun al la homaro nekonatajn partojn de la kosmo. Diversaj temoj de la sciencfikcia literaturo pritraktiĝas, kiel tempo-nodoj, tempo-vojaĝado, paralelaj universoj kaj artefaritaj vivoformoj. La scenaroj de la epizodoj ofte estas la fono por la prezento de etikaj problemoj. La stelŝipo havas pli ol 1000 profesiajn ŝipanojn, kaj aldone al tiuj dungitoj de la fikcia stelŝiparo ankoraŭ pliajn familianojn, kiel geedzojn kaj infanojn, kiuj edukiĝas en specialaj infanĝardenoj kaj lernejoj de la stelŝipo. La stelŝipo povas malkonekti la ĉefan ("teleregoforman") ŝipoparton de la maŝinara parto, kaj kiel en la unua serio ekzistas pluraj kosmopramoj, kiuj faciligas transportojn de teamanoj al aliaj kosmoŝipoj, se la transmateriigo de homoj el unu loko al alia ne eblas aŭ ne deziratas. Komence de la serio, kiel en la epizodoj de la antaŭa serio, aparte agis la gvidaj teamanoj de la stelŝipa komandocentralo, dum fine pli kaj pli ankaŭ detale montriĝis pliaj, plimalaltrangaj teamanoj, kaj la aro de aktoroj plikompleksiĝis. La evoluo de la ĉefaj karakteroj ne ĉiam estis tute sekvebla, sed fine de la serio ĉiu rolo havis siajn specifajn karakterizaĵojn. Kiel en la unua serio, la kapitano, ĉi tie Jean-Luc Picard, estas la plej alta morala instanco de la ŝipanaro, kaj la androido Data ĉiam strebas alpreni homajn karakterizaĵojn, aparte homajn emociojn.

Gene Roddenberry, la inventinto de la serio, pli kaj pli perdis sian influon al la modeligo de la serio, post kiam *Rick Berman* iĝis kunproduktisto. Post la morto de Gene Roddenberry en 1991, Rick Berman komplete transprenis la serian produktadon. Ekde la tria "sezono" de la serio la unuopaj epizodoj iĝis pli batalemaj - pli kaj pli fokusiĝis politikaj kaj militaj konfliktoj kun eksterteraj vivoformoj, kiuj ofte havis longdaŭrajn sekvojn al pli postaj seriaj epizodoj.

## Eksteraj ligiloj 
* "Stela Vojaĝo: La Sekva Generacio" - artikolo el la scienc-fikcia vikio *Memory Alpha* (en Esperanto))

Kategorio:Televidaj serioj de Star Trek
Kategorio:24-a jarcento en fikcio
Malvo (floro)

eta|maldekstra|*Malva neglecta*
eta|maldekstra|*Malva moschata*
eta|maldekstra|*Malva alcea*
eta|maldekstra|*Malva* ('Purple Satin')
eta|dekstra|*Malva nicaeensis*
eta|maldekstra|*Alcea rosea*
eta|dekstra|*Abutilon theophrasti*

**Malvo** () estas planta genro el la familio malvacoj.

Malvoj estas ofte uzitaj kiel ornamaj plantoj kaj kiel manĝeblaj plantoj.

## Specioj 
* *Malva aegyptia*
* *Malva aethiopica* C.J.S. Davis
* *Malva alcea* L.
* *Malva assurgentiflora* – isla malvo
* *Malva canariensis*
* *Malva cathayensis*
* *Malva cretica*
* *Malva dendromorpha* – arba malvo
* *Malva hispanica*
* *Malva microcarpa*
* *Malva microphylla*
* *Malva mohileviensis*
* *Malva moschata* L. – moska malvo
* *Malva neglecta* – malveto
* *Malva nicaeensis* All. – Franca malvo
* *Malva pacifica*
* *Malva parviflora* L.
* *Malva preissiana* – de Aŭstralio
* *Malva pseudolavatera*
* *Malva pusilla* – malveto
* *Malva qaiseri*
* *Malva rotundifolia* L. – malalta malvo
* *Malva stipulacea*
* *Malva subovata*
* *Malva sylvestris* L. – sovaĝa malvo
* *Malva transcaucasica*
* *Malva tournefortiana*
* *Malva trifida*
* *Malva verticillata* L. – Ĉina malvo

Sources:

## Manĝeblo 
En multaj specioj la folioj estas manĝitaj kiel legomo. La junaj folioj kaj tigoj prepareblas kiel spinaco. Eblas ankaŭ sekigi la foliojn kaj florojn por fari infuzaĵon.
La junaj folioj de malvo, kun milda gusto, estas bona anstataŭanto de laktuko, dum la pli malnovaj folioj estas pli bonaj kiam kuiritaj. Floroj estas vaste uzataj en salatoj.

## Vidu ankaŭ 
* alteo
* alceo (botaniko)

## Notoj 
Kategorio:Malvoideoj
Kategorio:Manĝeblaj sovaĝaj plantoj
Star Trek: Enterprise

***Star Trek: Enterprise*** estis usona televida serio el la scienc-fikcia universo de la filmaro Star Trek, kiu produktiĝis inter la jaroj 2001 kaj 2005.

## Enhavo 
Laŭ tempo, la serio okazas en fikcia estonto ekde la jaro 2151, pli-malpli 90 jarojn post la unua kontakto de la homaro kun la ekstertera vivoformo vulkananoj (la 5-an de aprilo 2063). La enhavo do okazas antaŭ la eventoj de la unua televida serio de la filmaro, Stela Vojaĝo: La Origina Serio, filmita dum la 1960-aj jaroj. Komence la fikcia Unuiĝinta Federacio de Planedoj ankoraŭ ne ekzistas, kaj la vulkananoj ankoraŭ estas vivoformo skeptika pri la homaro kaj atendeme observanta la evoluon. Unuafoje stelŝipo kun la nomo "Enterprise" ekflugas al por la homaro ĝis nun nekonataj partoj de la kosmo, por plivastigi la konojn pri la universo kaj serĉi pri ĝis nun homare nekonataj kosmaj vivoformoj. En pli postaj epizodoj ĉiutagaj teknologioj en tiuj-ĉi kronologie unuaj epizodoj ankoraŭ observeblas en eksperimenta kaj pionira stadio.

## Ĉefaj roluloj 
* *Scott Bakula* kiel kapitano *Jonathan Archer*
* *John Billingsley* kiel doktoro *Phlox*
* *Jolene Blalock* kiel vulkanana subkomandisto *T’Pol*
* *Dominic Keating* kiel leŭtenanto *Malcolm Reed*
* *Anthony Montgomery* kiel kadeto *Travis Mayweather*
* *Linda Park* kiel kadeto *Hoshi Sato*
* *Connor Trinneer* kiel komandisto *Charles „Trip“ Tucker III*

## Eksteraj ligiloj 
* "Stela Vojaĝo: Enterprise" - artikolo el la scienc-fikcia vikio *Memory Alpha* (en Esperanto))

Kategorio:Televidaj serioj de Star Trek
Stelŝipo

**Stelŝipo** estas teoria kosmoveturilo por vojaĝado inter la steloj, kontraŭe al veturilo planita por flugoj en la orbito de planedo, aŭ por interplaneda vojaĝado.

La vorto plejparte uziĝas en sciencfikcio, ĉar la homaro ĝis nun ne produktis tiajn veturilojn (dum la kosmoŝipoj el la programoj Voyager  kaj Pioneer  veturis en la lokan interstelan kosmon proksime de la Tero, ili ne ĝenerale konsideriĝas stelŝipoj, ĉefe ĉar ili ambaŭ estas sen propraj motoroj kaj ne transportas homojn. Tamen, inĝenieroj esploras pri teknologioj, dezajnoj kaj realigostudoj por stelŝipoj kiuj povus esti konstruataj kun ekzistanta moderna aŭ probable en proksima estonteco havebla teknologio. Ekzemploj de tiaj studoj estas la projektoj Daedalus, Orion, kaj Longshot .

eta|dekstra|280ra|la origina stelŝipo *Enterprise* NCC-1701
Interalie, la vorto estas ofte uzata en la fikcia universo de la televidserioj kaj filmaro Star Trek ("Stela Vojaĝo"): La filmoj unuavice priskribas la kosmajn esplorojn de pionira stelŝipo kun teamo el homoj kaj iuj kunlaborantaj eksterteraj vivoformoj - baze la stelŝipo Enterprise en la origina serio, disvolviĝanta dum la 23-a jarcento, en sekvaj serioj ankaŭ postaj stelŝipoj kiel la veturilo Voyager. Tiuj ŝipoj apartenas al la tiel nomata stelŝiparo, la kosmoesplora, sed ankaŭ interstele diplomatia kaj defenda forto de fikcia Universala Federacio de Planedoj, al kiu laŭfikcie estontece apartenu la homaro.

Kategorio:Interstelaj vojaĝoj
Kategorio:Kosmoesploro
Kategorio:Sciencfikcio
Kategorio:Terminologio de Star Trek
Kategorio:Kosmoflugo en fikcio
Kategorio:Fikciaj kosmoveturiloj
Star Trek: Voyager

***Star Trek: Voyager*** estas usona televida serio el la scienc-fikcia universo de la filmaro Star Trek, produktita inter la jaroj 1995 kaj 2001. La antaŭa serio el la filmaro ankoraŭ produktiĝis ĝis 1999, do dum kvar jaroj la epizodoj de ambaŭ serioj aperadis paralele.

La serio estis la unua el la Star-Trek-universo, kies ĉefa karaktero estis virina kapitano, Kathryn Janeway. Male al la tria serio, kies eventoj okazis sur fiksa kosmostacio, la kvara serio denove disvolviĝis sur vojaĝanta stelŝipo kaj pritraktis similajn temojn kiel la unuaj du serioj, aparte la malkovron de partoj de la kosmo ĝis nun nekonataj al la homaro.

Baza kadra rakonto de la serio estas, ke la stelŝipo *Voyager* („vojaĝanto“) de la Universala Federacio de Planedoj kune kun dua, malamika stelŝipo de fremda potenco estas transportata en la plej foran kvaronon de la lakta vojo, la "delta-kvadranto" de la galaksio, 70.000 lumjarojn de la Tero. En tiu emerĝenca situacio la du antaŭe malamikaj ŝipanaroj kunlaboras por retrovi la vojon al la hejmaj planedoj. Ambaŭ ŝipoj devas pasi grandajn distancojn de nekonata kosmo kaj superi sennombrajn danĝerojn. Aparte konataj malamikaj vivoformoj el la delta kvadranto inter alie estas la kolektiva vivoformo Borg, la ĉasista specio *Hirogen*, la telepatia specio *okampa* aŭ la likva specio "8472".

## Ĉefaj roluloj 
* *Kate Mulgrew* kiel kapitano *Kathryn Janeway*
* *Robert Beltran* kiel komodoro *Chakotay*
* *Roxann Dawson* kiel leŭtenanto *B’Elanna Torres*
* *Jennifer Lien* kiel *Kes* (nur en la sezonoj 1-3 kaj poste en unuopaj epizodoj)
* *Robert Duncan McNeill* kiel leŭtenanto *Tom Paris*
* *Ethan Phillips* kiel talaksiano *Neelix*
* *Robert Picardo* kiel holografia doktoro
* *Tim Russ* kiel leŭtenanta komodoro *Tuvok*
* *Jeri Ryan* kiel karaktero *Sep el Naŭ*
* *Garrett Wang* kiel subleŭtenanto *Harry Kim*

## Eksteraj ligiloj 
* "Stela Vojaĝo: Voyager" - artikolo el la scienc-fikcia vikio *Memory Alpha* (en Esperanto))

Kategorio:Televidaj serioj de Star Trek
Hernicourt

**Hernicourt-Sautricourt** (pr. ernikur'-sotrikur') estas vilaĝo (formita de loĝatejoj Hernicourt, Sautricourt kaj Saint-Martin) de la departemento Pas-de-Calais

## Famuloj ligitaj kun la urbo 
* La esperantisto Émile Grosjean-Maupin estas entombigita tie, en la tombejo de la loĝatejo Saint-Martin.

Kategorio:Komunumoj de Pas-de-Calais
Gais

**Gais** havas plurajn signifojn:

* **Gais (Sudtirolo)** estas komunumo en la regiono Trentino-Alto Adige/Südtirol en la provinco Sudtirolo, Italio.

* **Gais AR** estas komunumo en Kantono Apencelo Ekstera en Svislando.
** **Gais (stacidomo)** estas fervoja stacio en Gais AR.
** **Schachen (Gais) (stacidomo) estas fervoja stacio en Gais AR.

* **Gais'* (*Göteborgs Atlet- & Idrottssällskap'') estas futbalklubo de Gotenburgo.